Diari Oficial de la Generalitat Valenciana


Sumari del DOGV 9083, del 13-05-2021 (2021/5162)

ACORD de 30 d'abril de 2021, del Consell, pel qual s'autoritza una modificació en les dades descriptives essencials en diverses línies de transferència del capítol 4 del Programa 311.20, Gestió i organització del sistema, de la Vicepresidència i Conselleria d'Igualtat i Polítiques Inclusives. Expedient 16.002/21-034.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5162


Data del document
:   30-04-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 d'abril de 2021, del Consell, pel qual s'autoritza una modificació en les dades descriptives essencials en diverses línies de transferència del capítol 4 del Programa 311.20, Gestió i organització del sistema, de la Vicepresidència i Conselleria d'Igualtat i Polítiques Inclusives. Expedient 16.002/21-034. [2021/5162]  
El contracte programa és un conveni interadministratiu pluriennal regulat pel Decret 38/2020, de 20 de març, per a la gestió de l'execució de les prestacions en matèria de serveis socials mitjançant la col·laboració interadministrativa que, segons l'article 2.2 de la Llei 38/2003, de 17 de novembre, general de subvencions, no tenen la consideració de subvenció, puix que és la disposició addicional trentena tercera de la vigent llei de pressupostos la que estableix el règim jurídic bàsic per a les línies de transferència que donen cobertura a aquests convenis.  
  
Segons estableix l'article 15 de l'esmentat decret, el contracte programa inclou els serveis en matèria de serveis socials que un determinat municipi o mancomunitat presta en el seu àmbit territorial, en els termes que s'estableix en les fitxes contingudes en aquest i concreta la col·laboració i coordinació interadministrativa i financera d'aquests serveis i programes.  
Aquesta col·laboració implica la continuïtat en els serveis i centres finançats en l'exercici 2020, considerant aquests i a fi de millorar la sostenibilitat financera dels serveis i centres, sense cap més obligació econòmica que l'assumida en els exercicis anteriors per part de les entitats locals. Per part de la Vicepresidència i Conselleria d'Igualtat i Polítiques Inclusives es proposa la variació de dades essencials de les línies de transferència T1131, «Atenció primària de caràcter bàsic», T1132, «Atenció primària de caràcter específic competència local», i T1133, «Atenció primària de caràcter específic competència Generalitat Valenciana», del capítol 4 del programa 311.20, Gestió i organització del sistema, ja que s'han detectat errors en la distribució de les quanties de les línies, sense que això implique la variació de la quantia global.  
  
La línia de transferència T1131, «Atenció primària de caràcter bàsic», s'organitza en els serveis d'acolliment i atenció davant situacions de necessitat social, de promoció de l'autonomia, d'inclusió social, de prevenció i intervenció amb famílies, d'acció comunitària, d'assessoria tècnica específica i unitats d'igualtat. En algunes entitats s'han apreciat errors en les quanties assignades als serveis, s'ha omés la inclusió d'alguns serveis o responen a un suprafinançament, ja que es troben en un procés d'ordenació territorial. Així mateix, l'Ajuntament de Benigànim apareix amb tots dos imports, quan hauria d'aparéixer una sola vegada per l'import total.  
La línia T1132, «Atenció primària de caràcter específic competència local», s'organitza en els serveis d'infància i adolescència, de violència de gènere i masclista, d'atenció a les persones amb diversitat funcional o discapacitat i específic de persones amb problemes crònics de salut mental. En la relació de beneficiaris d'aquesta s'han detectat errors en l'assignació de conformitat amb el nombre de professionals contractats i la duració.  
Respecte a la variació de la dada descriptiva de denominació de beneficiari de l'Institut municipal de serveis socials d'Elda a Ajuntament d'Elda, el Decret 38/2020, de 20 de març, del Consell, de coordinació i finançament de l'atenció primària de serveis socials, en el seu article 11.2, assenyala que serà preceptiva la utilització dels contractes programa per part de l'Administració de la Generalitat i les diputacions provincials com a instrument per a regular el finançament als municipis i mancomunitats per a la prestació de serveis socials. En aquest sentit, mitjançant esmena es va modificar en la línia T1131 la denominació, però per error no es va efectuar respecte de la línia T1132.  
  
La línia T1133, «Atenció primària de caràcter específic competència Generalitat Valenciana», té com a finalitat el finançament d'equips professionals i serveis de centres en centres d'atenció diürna, serveis d'atenció ambulatòria i servei d'allotjament alternatiu. En algunes entitats s'han apreciat errors en aquest finançament en tractar-se d'un càlcul que es valora en funció de les places, mòdul econòmic i dies. Així mateix, en altres entitats s'ha omés la inclusió d'alguns serveis o s'han inclòs per error serveis que no s'estan prestant.  
  
A aquest efecte i en virtut del que es disposa en els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 30 d'abril de 2021,  
  
  
ACORDA  
  
Modificar, en l'annex de transferències i subvencions corrents del programa 311.20, Gestió i organització del sistema, les dades descriptives relatives a les línies de transferència T1131, T1132 i T1133:  
  
Línia T1131, «Atenció primària de caràcter bàsic»  
  
a) Modificació dels imports assignats a determinats beneficiaris, sense modificar el crèdit global de la línia T1131, d'acord amb el següent detall:  
  
Beneficiaris Import inicial Import modificat  
Ajuntament de l'Alcora 411.640,30 553.649,00  
Ajuntament d'Almassora 629.400,69 940.514,00  
Ajuntament de Castelló de la Plana 2.853.470,00 2.971.120,00  
Ajuntament de la Vall d'Uixó 825.710,11 963.443,00  
Ajuntament de Vila-real 1.177.680,00 1.170.550,00  
Ajuntament de Benetússer 78.930,00 19.710,00  
Ajuntament de Benifaió 398.840,94 108.381,00  
Ajuntament d'Ontinyent 1.470.780,00 1.429.820,00  
  
  
b) Correcció de l'import total de l'Ajuntament de Benigànim, atés que apareix amb dos imports, en lloc d'una sola vegada per l'import total:  
  
Beneficiaris Import inicial Import modificat  
Ajuntament de Benigànim 35.000,00 45.100,00  
 10.100,00   
  
  
  
Línia T1133, «Atenció primària de caràcter específic competència Generalitat Valenciana»  
  
Modificació dels imports assignats a determinats beneficiaris, sense modificar el crèdit global de la línia T1133, d'acord amb el següent detall:  
  
Beneficiaris Import inicial Import modificat  
Ajuntament de Crevillent 188.650,46 903.834,00  
Ajuntament de Dénia 435.520,78 127.594,00  
Ajuntament de Sax 297.390,38 853.339,00  
Ajuntament de l'Alcora 159.960,25 254.842,00  
Ajuntament de les Coves de Vinromà 350.500,09 788.417,00  
Ajuntament de Morella 244.290,70 756.580,00  
Ajuntament d'Onda 297.390,14 130.824,00  
Ajuntament de La Vall d'Uixó 664.530,98 980.373,00  
Ajuntament de Vinaròs 999.300,13 394.467,00  
Ajuntament d'Aielo de Malferit 69.010,88 698.904,00  
Ajuntament d'Alboraia 318.630,12 241.109,00  
Ajuntament d'Almussafes 159.320,75 355.537,00  
Ajuntament de Benigànim 562.920,00 409.790,00  
Ajuntament de Canals 392.980,00 0,00  
Ajuntament de Carcaixent 1.236.990,00 1.205.123,00  
Ajuntament de Guadassuar 350.500,23 161.236,00  
Ajuntament de Navarrés 169.940,29 847.939,00  
Ajuntament de Quart de Poblet 591.700,44 824.253,00  
Ajuntament de Requena 991.450,41 395.126,00  
Ajuntament de Riba-Roja de Túria 616.020,89 231.360,00  
Ajuntament de Sueca 367.540,67 824.462,00  
Ajuntament de València 3.627.590,00 3.352.195,00  
Mancomunitat Barri del Crist Aldaia-Quart 409.430,40 055.538,00  
Mancomunitat de la Vall d'Albaida 645.610,33 580.140,00  
  
  
  
Línia T1132, «Atenció primària de caràcter específic competència local»  
  
a) Modificació dels imports assignats a determinats beneficiaris, sense modificar el crèdit global de la línia T1132, d'acord amb el següent detall:  
  
Beneficiaris Import inicial Import modificat  
Ajuntament de Castelló de la Plana 472.830,35 165.433,00  
Ajuntament de Vila-real 107.440,24 616.101,00  
  
  
b) Modificació de la denominació d'un beneficiari previst, d'acord amb el següent detall:  
  
On diu Ha de dir  
Institut municipal de serveis socials d'Elda Ajuntament d'Elda  
  
  
València, 30 d'abril de 2021  
  
La consellera secretària del Consell,  
MÓNICA OLTRA JARQUE